3ωρο πρόγραμμα ενδοσχολικής αυτομόρφωσης

για τη Μέρα του Εκπαιδευτικού, 3 του Σεπτέμβρη 2020

στα Δημοτικά Σχολεία στην Κύπρο

Φόρουμ συζητήσεων και Αντεστραμμένη τάξη

Από την ανάγκη στην ευκαιρία:

εποικοδομητική εξαποστάσεως σχολική εκπαίδευση

Αξιοποιώντας τις ΤΠΕ για σύγχρονη και ασύγχρονη εκπαίδευση στο Δημοτικό

Φωτεινή Αγγελακοπούλου

Αλέξανδρος Κοφτερός – Θανάσης Χατζηλάκος

Ανοικτό Πανεπιστήμιο Κύπρου

για το Παιδαγωγικό Ινστιτούτο Κύπρου

**Γλώσσα ΣΤ΄τάξη**

**Διδακτική Ενότητα 4 Διατροφή**

**Κατευθυντικός λόγος(Διαφημίσεις),**

**Βιβλίο μαθητή, α΄τεύχος, σελ 53-60**

**<http://www.pi-schools.gr/books/dimotiko/glossa_st/st_mat_1.pdf>**

**Τετράδιο Εργασιών, σελ. 31-42**

**<http://www.pi-schools.gr/books/dimotiko/glossa_st/st_erg_1.pdf>**

**Βιβλίο Δασκάλου, σελ. 35-36**

**<http://www.pi-schools.gr/books/dimotiko/glossa_st/st_dask.pdf>**

**Διδακτικός Σχεδιασμός Ενότητας**

Ο διδακτικός σχεδιασμός που ακολουθεί αποτελεί μια προσπάθεια εφαρμογής και αξιοποίησης του μοντέλου της «αντεστραμμένης τάξης» στην εκπαιδευτική διαδικασία. Μέσω του οποίου εκμεταλλευόμαστε με τον καλύτερο δυνατό τρόπο τον περιορισμένο διδακτικό χρόνο στην εξ αποστάσεως εκπαίδευση και μεγιστοποιεί την μαθητική εμπλοκή στη μαθησιακή διαδιακασία. Προάγει την ενεργητική μάθηση και συμμετοχή των μαθητών/τριών στην απόκτηση της γνώσης.

Με το σκεπτικό ότι η δημιουργία νέου υλικού από τον/την εκπαιδευτικό απαιτεί πολλές ώρες εργασίας για κάθε διδακτικό αντικείμενο, για το λόγο αυτό χρησιμοποίησα μεγάλο μέρος των εργασιών του Βιβλίου Μαθητή και του Τετραδίου Εργασιών κατανέμοντάς το με ένα διαφορετικό τρόπο. Ο διαφορετικός τρόπος κατανομής των εργασιών στηρίζεται στον ¨κύκλο μαθήματος¨ που θα δείτε παρακάτω.

Το μάθημα κατανέμεται σε ασύγχρονη και σύγχρονη εξ αποστάσεως διδασκαλία και σε ατομικές και ομαδικές δραστηριότητες που όλα μαζί δημιουργούν έναν «κύκλο μαθήματος» με την ακόλουθη δομή:

|  |  |  |
| --- | --- | --- |
| **Αντεστραμμένη τάξη: Κύκλος ενός μαθήματος** | | |
| 1η ημέρα | Ατομική Αυτοαξιολόγηση και Μελέτη | 30΄ |
| 2η ημέρα | Ομαδική Μελέτη και Άσκηση | 45΄ |
| 3η ημέρα | Σύγχρονη Διδασκαλία | 90΄ |
| 4η ημέρα | Ομαδική Εργασία και Αυτοαξιολόγηση | 45΄΄ |
| 5η ημέρα | Ατομική Επανάληψη και Αυτοαξιολόγηση | 30΄ |

**Διδακτικοί Στόχοι**

Σύμφωνα με το Βιβλίο Δασκάλου σελ.35, «στόχος της συγκεκριμένης ενότητας είναι να συνειδητοποιήσουν οι μαθητές/τριες τις ιδιαιτερότητες της δομής διαφόρων ειδών **κατευθυντικών κειμένων** και συγκεκριμένα των **διαφημίσεων**

Στόχος είναι επίσης η επιλογή και η χρήση των κατάλληλων γλωσσικών μέσων για την παραγωγή των συγκεκριμένων κειμένων σε διαφορετικό επικοινωνιακό πλαίσιο κάθε φορά, έτσι ώστε ο μαθητής να εμπεδώσει το κύριο **γραμματικό φαινόμενο** που πρέπει να διδαχθούν στην συγκεκριμένη ενότητα:

τις **εγκλίσεις**,

και να επαναλάβει γραμματικά φαινόμενα που έχει ήδη διδαχθεί και επισημαίνονται στη συγκεκριμένη ενότητα:

τις υποθετικές προτάσεις

τις αποτελεσματικές προτάσεις

το έναρθρο και το άναρθρο ουσιαστικό

τα παραθετικά επιθέτων και επιρρημάτων

την κλίση και την ορθογραφία της προστακτικής

τα διάφορα ορθογραφικά σημεία(διαλυτικά κτλ»

Οι δραστηριότητες που αφορούν την καλλιέργεια του λεξιλογίου έχουν ως θέμα τους: Εκφράσεις-Συμφράσεις, Συνώνυμα-Αντώνυμα(αντίθετα)

**1η ημέρα**

**Διδακτικοί Στόχοι**

Δραστηριότητα σύνδεσης με την προηγούμενη ενότητα, αφόρμησης και ελέγχου της προϋπάρχουσας γνώσης των μαθητών/τριών, καθώς το θέμα της διαφήμισης έχει διδαχθεί και σε προηγούμενες τάξεις.

Με τις δραστηριότητες που προτείνονται παρακάτω καλούνται οι μαθητές/τριες να εργαστούν άλλοτε ατομικά και άλλοτε ομαδικά, μα πάντα ασύγχρονα και μέσω αυτών:

να ανασύρουν από τη μνήμη τους όλα όσα γνωρίζουν σχετικά με τη δομή, το ρόλο των διαφημίσεων και την κριτική στάση που χρειάζεται να έχουμε απέναντι σε αυτές

να προβληματιστούν πάνω σε όλα αυτά, να συζητήσουν με τους/τις συμμαθητές/τριές τους και

να επεκτείνουν τις γνώσεις και τον προβληματισμό τους.

**Ασύγχρονη εργασία(Ατομική Αυτοαξιολόγηση και Μελέτη πριν τη Σύγχρονη Διδασκαλία-Τάξη Διαδικτύου(Διάρκεια 30΄)**

Επειδή στις διαφημίσεις που περιλαμβάνονται στο Βιβλίο Μαθητή:

* Δεν έχουν όνομα προϊόντος
* Σε κάποιες από αυτές το μέγεθος των γραμμάτων είναι πολύ μικρό και αποτρεπτικό θεωρώ για την ευχάριστη ανάγνωση από μέρους των παιδιών. Επίσης έχουν και δύσκολο λεξιλόγιο, καθώς χρησιμοποείται ορολογία(π.χ.αναλογία πρωτεϊνών, χαμηλή περιεκτικότητα σε χοληστερόληκτλ.)
* Δεν περιλαμβάνονται όλα τα γραμματικά και λεξιλογικά φαινόμενα που χρειάζεται να ασχοληθούμε

για αυτό επέλεξα να δημιουργήσω μια δικιά μου διαφήμιση με τη μέθοδο του κολάζ.

Ο/Η εκπαιδευτικός, από προηγούμενη μέρα έχει αποστείλλει στους/στις μαθητές/τριες υλικό και οδηγίες για αυτοαξιολόγηση και μελέτη. Οι οδηγίες του/της εκπαιδευτικού που ακολουθούν θα είναι σε πράσινη γραμματοσειρά για διευκόλυνση της ανάγνωσης και της κατανόησης του κειμένου.

**Α.** Είμαι σίγουρος/η πως μετά από τόσες συνταγές μαγειρικής στο προηγούμενο μάθημά μας, σου άνοιξε η όρεξη και θέλεις κάτι να φας. Η ώρα είναι 10:00 το πρωί, τι το καλύτερο από ένα γιαούρτι για να μετριάσεις την πείνα σου μέχρι το μεσημέρι. Αλλά πριν το φας, ενημερώσου πρώτα από μια διαφήμιση για ένα από τα πολλά γιαουρτάκια που κυκλοφορούν στο εμπόριο.

Κάνε διπλό κλικ στο παρακάτω εικονίδιο, στη συνέχεια επέλεξε **OPEN** και παρατήρησε μια έντυπη διαφήμιση(διαφήμιση στο χαρτί) για το προϊόν.



Μπορείς τώρα να σκεφθείς και να απαντήσεις τι χρειάστηκε ένας διαφημιστής για να φτιάξει την παραπάνω διαφήμιση

Ως εικόνα:

|  |  |  |
| --- | --- | --- |
| Στοιχεία διαφήμισης | **Ναι** | **Όχι** |
| Ζωντανή εικόνα |  |  |
| Όνομα προϊόντος και μάρκα |  |  |
| Συνθηματική φράση(σλόγκαν) |  |  |
| Υπάρχουν πρόσωπα; |  |  |
| Μικρό κείμενο |  |  |
| Μικρό κείμενο με πλεονεκτήματα του προϊόντος; |  |  |
| Μικρό κείμενο με μειονεκτήματα του προϊόντος; |  |  |
| Αν θέλεις γράψε και κάτι άλλο που εσύ σκέφθηκες. |  |  |

Ως κείμενο

|  |  |
| --- | --- |
| Ερώτηση | Απάντηση |
| Πώς είναι η γραμματοσειρά που χρησιμοποιείται; |  |
| Ποια είναι τα σημεία στίξης που χρησιμοποιούν; |  |
| Υπάρχουν ρήματα σε υποτακτική έγκλιση. Ποια είναι ; |  |
| Υπάρχουν ρήματα σε προστακτική έγκλιση. Ποια είναι ; |  |
| Επίθετα στο συγκριτικό βαθμό και ποια είναι; |  |
| Επίθετα στον υπερθετικό βαθμό και ποια είναι; |  |
| Αν θέλεις γράψε και κάτι άλλο που εσύ σκέφθηκες. |  |

Τι πετυχαίνει;

|  |  |
| --- | --- |
| Τι συναισθήματα σου δημιουργούν και πώς; |  |
| Ποια σκέψη έρχεται στο νου σου; |  |
| Ποια επιθυμία σου γεννιέται; |  |
| Αν θέλεις γράψε και κάτι άλλο που εσύ σκέφθηκες. |  |

Ανάρτησε τις απαντήσεις σου στο Φόρουμ.

ΠΑΡΑΤΗΡΗΣΕ ΜΕ ΠΡΟΣΟΧΗ ΤΙΣ ΑΝΑΡΤΗΣΕΙΣ ΤΩΝ ΣΥΜΜΑΘΗΤΩΝ ΚΑΙ ΤΩΝ ΣΥΜΜΑΘΗΤΡΙΩΝ ΣΟΥ. ΔΙΟΤΙ ΚΑΤΙ ΣΥΜΠΛΗΡΩΜΑΤΙΚΟ ΣΤΗ ΔΙΚΗ ΣΟΥ ΣΚΕΨΗ ΕΧΟΥΝ ΓΡΑΨΕΙ.

Τώρα αν κάτι σε δυσκόλεψε σχετικά με τις εγκλίσεις των ρημάτων, τα παραθετικά των επιθέτων και τα σημεία στίξης( ή θέλεις να ασχοληθείς περισσότερο με παιγνιώδη μορφή), στους παρακάτω συνδέσμους μπορείς να βρεις βοήθεια ή να ανατρέξεις στο βιβλίο της Γραμματικής σου.

Σύμφωνα με το Βιβλίο Μαθητή, άσκηση 1.α σελ.54 και την άσκηση 4, σελ. 59, η διαφήμιση μπορεί να έχει κάποια από τα παρακάτω στοιχεία(10΄):

**Εύκολη άσκηση στα παραθετικά**

**Πατήστε ctrl+enter**

* Στον σύνδεσμο που ακολουθεί [https://wordwall.net/  
  resource/1674154/%cf%80%ce%b1%cf%81%ce%b1%ce%b8%ce%b5%cf%84%ce%b9%ce%ba%ce%ac-%ce%b5%cf%80%ce%b9%ce%b8%ce%ad%cf%84%cf%89%ce%bd](https://wordwall.net/resource/1674154/%cf%80%ce%b1%cf%81%ce%b1%ce%b8%ce%b5%cf%84%ce%b9%ce%ba%ce%ac-%ce%b5%cf%80%ce%b9%ce%b8%ce%ad%cf%84%cf%89%ce%bd)

**Εύκολη άσκηση στις εγκλίσεις ρημάτων**

**Πατήστε ctrl+enter**

https://wordwall.net/resource/1508354/%CE%B5%CE%B3%CE%BA%CE%BB%CE%AF%CF%83%CE%B5%CE%B9%CF%82-%CF%81%CE%B7%CE%BC%CE%AC%CF%84%CF%89%CE%BD


**Εύκολη άσκηση στα σημεία στίξης**

**Πατήστε ctrl+enter**


https://wordwall.net/resource/1199648/%CF%83%CE%B7%CE%BC%CE%B5%CE%AF%CE%B1-%CF%83%CF%84%CE%AF%CE%BE%CE%B7%CF%82

**Ατομική Μελέτη**

**Μελέτησε τα χαρακτηριστικά, τα στοιχεία των διαφημίσεων, από το Βιβλίο του Μαθητή από την άσκηση 1α, σελίδα 54**



**Και από τη σελίδα 59**



**2η ημέρα**

**Διδακτικοί Στόχοι**

Στόχος της ασύγχρονης Ομαδικής Μελέτης και ΄Ασκησης είναι οι μαθητές/τριες να αλληλεπιδράσουν μεταξύ τους, να προβληματιστούν, να ανταλλάξουν απόψεις, να αλληλοβοηθηθούν. Να οδηγηθούν σε επίλυση αποριών, να ξεπεράσουν τυχόν δυσκολίες που αντιμετωπίζουν και να αποκτήσουν μέσα από αυτή τη διαδικασία νέα εμπειρική γνώση.

**Ασύγχρονη εργασία(Ομαδική Μελέτη και Άσκηση πριν τη Σύγχρονη Διδασκαλία-Τάξη Διαδικτύου (Διάρκεια 45΄)**

Οι μαθητές/τριες χωρισμένοι σε μικρές ομάδες καλούνται να:

Μελετήστε ξανά τα χαρακτηριστικά των διαφημίσεων, άσκηση 1, σελ 54 και προσπαθήστε να τα εντοπίσετε στις διαφημίσεις του Βιβλίου του Μαθητή.


Η άσκηση να γίνει στο Βιβλίο Μαθητή, σελ. 53,54,55. (Η άσκηση μπορεί να γίνει και ηλεκτρονικά, εάν από πριν μέσα σε έναν ηλεκτρονικό φάκελο δώσουμε τις εικόνες των τεσσάρων διαφημίσεων του σχολικού βιβλίου. Οι μαθητές/τριες αντιγράψουν τις διαφημίσεις και με τα εργαλεία μιας εφαρμογής πχ Paint, εντοπίσουν τα χαρακτηριστικά των διαφημίσεων).

Υπογραμμίστε με κόκκινο χρώμα το όνομα του προϊόντος

Κυκλώστε με κίτρινο χρώμα το κείμενο

Κυκλώστε με πράσινο χρώμα το σλόγκαν











Φωτογραφίστε τις απαντήσεις σας και στείλτε τες στα υπόλοιπα μέλη της ομάδας σας για σχολιασμό και διορθώσεις.

Στη συνέχεια μελετήστε με την άσκηση γ. στη σελίδα 56

****

**Και για όσα από τα παραπάνω ερωτήματα θέλετε αναρτήστε τη δικιά σας άποψη στο Φόρουμ.**

Θα σας πάω τώρα λίγα χρόνια πίσω, στη Β΄Δημοτικού. Θυμάστε το ποίημα με τίτλο η διαφήμιση; Σας το παρουσιάζω παρακάτω.Διαβάστε το.



Πώς ερμηνεύετε την παρακάτω φράση :



**Εσείς τι πραγματικά θέλετε; Να σας βάζουν στο κεφάλι οι άλλοι ό,τι εκείνοι θέλουν; Ή να επιλέγετε εσείς; Αν προτιμάτε το δεύτερο με ποιους τρόπους λέτε θα μπορέσετε να αντισταθείτε στα όσα θέλει να σας περάσει η διαφήμιση; Επικοινωνήστε με τους/τις συμμαθητές/τριές σας και αναρτήστε στο Φόρουμ την άποψη της ομάδας σας.**

**3η ημέρα**

**Σύγχρονη Διδασκαλία(Διάρκεια 90΄)**

**Διδακτικοί Στόχοι**

Να γίνει συζήτηση και οι μαθητές/τριες να διατυπώσουν τη σημασία της λέξης διαφήμισης και του ρόλου της

Να γίνει αναστοχασμός και συζήτηση με θέμα τη **δομή των διαφημίσεων**, εντοπισμός και άλλων χαρακτηριστικών πχ επίκληση συναισθήματος, προβολή προσώπου, επίκληση στη λογική, υπερβολές, παράλειψη μειονεκτημάτων-**Δημιουργία νοητικού χάρτη**

Να γίνει αναστοχασμός και συζήτηση με θέμα τη**ν κριτική στάση** απέναντι στις διαφημίσεις και να δημιουργηθεί ένας **νοητικός χάρτης**

Να γίνει διάκριση των όρων **Έκφραση –Σύμφραση**

Ο/Η εκπαιδευτικός να προσφέρει ανατροφοδότηση στους/στις μαθητές/τριες και να λυθούν απορίες και δυσκολίες σε θέματα προηγούμενης ύλης π.χ. προστακτική και υποτακτική έγκλιση, παραθετικά επιθέτων, αντίθετες λέξεις(αντώνυμα)

**4η ημέρα**

**Διδακτικοί Στόχοι**


Να διαπιστώσει ο/η εκπαιδευτικός το βαθμό κατανόησης και εμπέδωσης όλων των διδακτικών στόχων του μαθήματος σε ομαδικό επίπεδο

**Ασύγχρονη εργασία(Ομαδική Μελέτη και Άσκηση μετά τη Σύγχρονη Διδασκαλία-Τάξη Διαδικτύου (Διάρκεια 45΄)**

Χωρίζουμε τους/τις μαθητές/τριες σε μικρές ομάδες και τους ζητούμε να πραγματοποιήσουν τις ασκήσεις 4 και 5 , στη σελίδα 59, του Βιβλίου Μαθητή.

Τώρα ήρθε η δική σας σειρά να γίνετε διαφημιστές. Συμβουλευτείτε τις εργασίες της 1ης ημέρας, τους νοητικούς χάρτες της 3ης ημέρας και δημιουργήστε τη δικιά σας διαφήμιση!!! Προσπαθήστε να χρησιμοποιήσετε όσο το δυνατόν περισσότερα από τα στοιχεία της διαφήμισης μπορείτε.

Και σκεφθείτε τι θα προσπαθήσετε να πετύχετε με τη διαφήμισή σας: να ενημερώσετε για το προϊόν σας ή να ξεμυαλίσετε τους/τις πελάτες;

****

Το αποτέλεσμα των ασκήσεων μπορούν να υποβληθούν σε αρχείο οποιασδήποτε μορφής, ηχητικό, εικόνας, βίντεο.

Το αρχείο της εργασίας σας θα σταλεί από τον/την εκπαιδευτικό σας σε μια άλλη ομάδα, η οποία θα το αξιολογήσει, θα βρει τα δυνατά σημεία της διαφήμισή σας και θα τα αναρτήσει στο Φόρουμ.

Το ίδιο θα κάνετε κι εσείς για την διαφήμιση μιας άλλης ομάδας που θα λάβετε.

**5η ημέρα**

**Διδακτικοί Στόχοι**

Να διαπιστώσει ο/η εκπαιδευτικός το βαθμό κατανόησης και εμπέδωσης όλων των διδακτικών στόχων του μαθήματος σε ατομικό επίπεδο

**Ασύγχρονη εργασία(Ατομική Μελέτη και Άσκηση μετά τη Σύγχρονη Διδασκαλία-Τάξη Διαδικτύου (Διάρκεια 30΄)**

Ζητάμε από τον/την καθένα/καθεμιά μαθητή/τρια να εργαστεί ατομικά και να πραγματοποιήσει τις ασκήσεις του **Τετραδίου Εργασιών**:

Άσκηση1, σελ 31, δημιουργία έντυπης διαφήμισης(**στοιχεία διαφήμισης**)

Άσκηση 5, να δημιουργήσουν τα **παραθετικά των επιθέτων** με τη μορφή σύνθετων λέξεων και να γράψουμ μια πρόταση με το καθένα και όχι ολόκληρο κείμενο για εξοικονόμηση χρόνου.

Την άσκηση 14, σελίδα 42, με τα **αντώνυμα**,η οποία είναι σχετικά εύκολη

Από το Βιβλίο Μαθητή

Την άσκηση 3, σελίδα 58, **Εκφράσεις-Συμφράσεις**