3ωρο πρόγραμμα ενδοσχολικής αυτομόρφωσης

για τη Μέρα του Εκπαιδευτικού, 3 του Σεπτέμβρη 2020

στα Δημοτικά Σχολεία στην Κύπρο

Φόρουμ συζητήσεων και Αντεστραμμένη τάξη

Από την ανάγκη στην ευκαιρία:

εποικοδομητική εξαποστάσεως σχολική εκπαίδευση

Αξιοποιώντας τις ΤΠΕ για σύγχρονη και ασύγχρονη εκπαίδευση στο Δημοτικό


Θανάσης Χατζηλάκος

Αλέξανδρος Κοφτερός – Φωτεινή Αγγελακοπούλου

Ανοικτό Πανεπιστήμιο Κύπρου

για το Παιδαγωγικό Ινστιτούτο Κύπρου

Τ7 Ωρολόγιο Πρόγραμμα

[Βιντεοδιάλεξη](https://video.ouc.ac.cy/Panopto/Pages/Viewer.aspx?id=ee45a82c-e0c3-4721-b894-ac280064e3f9)

## Τίτλος

«εποικοδομητική εξαποστάσεως σχολική εκπαίδευση»

Συνεχίζουμε το 3ωρο πρόγραμμα ενδοσχολικής αυτομόρφωσης

για τη Μέρα του Εκπαιδευτικού 2020 στα Δημοτικά Σχολεία στην Κύπρο.

Αν ξεκινήσατε ακριβώς στις 8, τώρα πρέπει να είναι 10:20

## Τοποθέτηση στο πρόγραμμα και το χρόνο

Μπαίνουμε στο έβδομο από τα 9 τμήματα του προγράμματος

Εδώ θα παρουσιάσουμε ένα αναλυτικό παράδειγμα ωρολογίου προγράμματος για δύο εβδομάδες με τον Κύκλο Μάθησης σε Αντεστραμμένη Τάξη.

## Ο 3ωρος Κύκλος Μαθήματος στη βδομάδα μιας μαθήτριας

Ας δούμε τώρα αναλυτικότερα το πρόγραμμα αυτό από την πλευρά της μαθήτριας και της δασκάλας.

Ξεκινάμε περιγράφοντας τον τρίωρο κύκλο μάθησης μιας μαθήτριας, τρεις ώρες σε διάφορες μέρες στη διάρκεια μιας εβδομάδας. Είναι τρεις ώρες που περιλαμβάνουν σύγχρονη και ασύγχρονη εκπαίδευση, καθώς και ατομικές και ομαδικές δραστηριότητες.

Με αυτές τις 3 ώρες θέλουμε να υπηρετήσουμε τους μαθησιακούς στόχους ενός γνωστικού αντικειμένου μιας βδομάδας. Το πόσα τέτοια τρίωρα ‘χωρούν’ στη βδομάδα ενός μαθητή είναι ξεχωριστό ζήτημα -σίγουρα περισσότερα από ένα και λιγότερα από τις ώρες κλασικής διδασκαλίας. Σχηματικά πάλι, ας θεωρήσουμε ότι έχουμε 5 τέτοια τρίωρα τη βδομάδα. (Κάθε μέρα η μαθήτριά μας δεν ασχολείται με ένα μόνο μάθημα, αλλά ασχολείται συνολικά με τα μαθήματά της περί τις τρεις ώρες. Θα δούμε στη συνέχεια συγκεκριμένα ενδεικτικό ‘ωρολόγιο πρόγραμμα’)

Ας ονομάσουμε ‘Διδασκαλία’ το περίπου 45λεπτο σύγχρονο μάθημα στην τάξη Διαδικτύου, αυτό που είναι γνωστό και ως ‘τηλεσυνάντηση’. Θα ονομάζουμε ‘μελέτη’ το χρόνο (στο σπίτι, στον υπολογιστή ή στο χαρτί, στο διαδίκτυο ή στο τραπέζι, μόνη η μαθήτρια ή σε συνεργασία με άλλους μαθητές) πριν και μετά τη Διδασκαλία που περιλαμβάνει και ασκήσεις και αυτοαξιολόγηση. Συνολικά 3 ώρες δουλειάς της μαθήτριας μέσα σε μια βδομάδα για αυτή τη Διδασκαλία. Σχηματικά η μελέτη πριν τη Διδασκαλία γίνεται Δευτέρα και Τρίτη, η Διδασκαλία Τετάρτη, και η μελέτη μετά την Πέμπτη και Παρασκευή. (Προφανώς αυτό μπορεί να μετακινηθεί ώστε το ‘κέντρο’, η 45λεπτη σύγχρονη Διδασκαλία, να είναι οποιαδήποτε μέρα. Ιδανικά θα έχουμε μια τέτοια Διδασκαλία κάθε μέρα, όσο γίνεται νωρίς το πρωί ώστε να δομείται και ο ημερήσιος χρόνος της μαθήτριας, πέντε διδασκαλίες τη βδομάδα και δεκαπέντε συνολικά εβδομαδιαίες ώρες εκπαίδευσης της μαθήτριας.)

## Κύκλος ενός μαθήματος μέσα στη βδομάδα

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Κύκλος ενός μαθήματος μέσα στη βδομάδα | | | | | | | | | | | | |
|  | 45’ | 45’ | | | 30’ | | | 30’ | | | 30’ | |
| Δ | Σύγχρονη Διδασκαλία  (άλλο μάθημα) | Άλλα μαθήματα | | | | | Ατομική Αυτοαξιολόγηση κ Μελέτη (Πριν) | | | | |  |
| Τ | Σύγχρονη Διδασκαλία  (άλλο μάθημα) | Άλλα μαθήματα | | | | | | | | Ομαδική Μελέτη κ Άσκηση (Πριν) | | |
| Τ | Σύγχρονη Διδασκαλία | Άλλα μαθήματα | | | | | | | | | | |
| Π | Σύγχρονη Διδασκαλία  (άλλο μάθημα) | | Ομαδική Εργασία κ Αυτοαξιολόγηση (μετά) | | | Άλλα μαθήματα | | | | | | |
| Π | Σύγχρονη Διδασκαλία  (άλλο μάθημα) | Άλλα μαθήματα | | Ατομική Επανάληψη κ Αυτοαξιολόγηση (μετά) | | | | | Άλλα μαθήματα | | | |

Εδώ βλέπουμε το εβδομαδιαίο πρόγραμμα. Κάθε μέρα, ιδανικά πρωί-πρωί, ξεκινά με μια σύγχρονη διδασκαλία 45’. Για τον συγκεκριμένο Κύκλο μαθήματος με μπλε φόντο η σύγχρονη διδασκαλία γίνεται την Τετάρτη, Έχουν προηγηθεί τη Δευτέρα και την Τρίτη ατομικές και ομαδικές δραστηριότητες (μελέτη, ασκήσεις, αξιολόγηση) και θα ακολουθήσουν την Πέμπτη και την Παρασκευή άλλες ανάλογες.

## Κύκλοι μαθημάτων μέσα στη βδομάδα

|  |  |  |  |  |  |
| --- | --- | --- | --- | --- | --- |
| Ενδεικτικό πρόγραμμα δύο εβδομάδων  Πέντε κύκλοι πέντε μαθημάτων τη βδομάδα  (15 ώρες/εβδομάδα δουλειάς μαθητή – 20 ώρες δουλειάς/εβδομάδα δασκάλου) | | | | | |
|  | 45’  Σύγχρονη  Διδασκαλία | 45’  Ομαδική Εργασία & αξιολόγηση από συμμαθητές μετά τη διδασκαλία | 30’  Ατομική Επανάληψη & αυτοαξιολόγηση μετά τη διδασκαλία | 30’  Ατομική αυτοαξιολόγηση & μελέτη πριν τη διδασκαλία | 30’  Ομαδική μελέτη και άσκηση πριν τη διδασκαλία |
|  | 8.00 – 8.45 | 9.00 – 9.45 | 10.00 – 10.30 | 10.45 – 11.15 | 11.30 – 12.00 |
| Π | Γλώσσα | Άλλα μαθήματα | Άλλα μαθήματα | Γλώσσα-1 | Άλλα μαθήματα |
| Π | Φυ-Τε-Μα | Γλώσσα | Φυ-Τε-Μα-1 | Γλώσσα-1 |
|  |  |  |  |  |  |
| Δ | Γλώσσα-1 | Φυ-Τε-Μα | Γλώσσα | Ιστορία | Φυ-Τε-Μα -1 |
| Τ | Φυ-Τε-Μα-1 | Γλώσσα-1 | Φυ-Τε-Μα | Γλώσσα-2 | Ιστορία |
| Τ | Ιστορία | Φυ-Τε-Μα-1 | Γλώσσα-1 | Φυ-Τε-Μα -2 | Γλώσσα-2 |
| Π | Γλώσσα-2 | Ιστορία | Φυ-Τε-Μα-1 | Γλώσσα-3 | Φυ-Τε-Μα-2 |
| Π | Φυ-Τε-Μα-2 | Γλώσσα-2 | Ιστορί | Φυ-Τε-Μα-3 | Γλώσσα-3 |
| Δ | Γλώσσα-3 | Φυ-Τε-Μα-2 | Γλώσσα-2 | Γεωγραφία | Φυ-Τε-Μα-3 |
| Τ | Φυ-Τε-Μα-3 | Γλώσσα-3 | Φυ-Τε-Μα-2 | Γλώσσα-4 | Γεωγραφία |
| Τ | Γεωγραφία | Φυ-Τε-Μα-3 | Γλώσσα-3 | Φυ-Τε-Μα-4 | Γλώσσα-4 |
| Π | Γλώσσα-4 | Γεωγραφία | Φυ-Τε-Μα-3 | Γλώσσα-5 | Φυ-Τε-Μα-4 |
| Π | Φυ-Τε-Μα-4 | Γλώσσα-4 | Γεωγραφία | Φυ-Τε-Μα-5 | Γλώσσα-5 |
|  |  |  |  |  |  |
| Δ | Γλώσσα-5 | Φυ-Τε-Μα -4 | Γλώσσα-4 | Άλλα μαθήματα | |
| Τ | Φυ-Τε-Μα-5 | Άλλα μαθήματα | Φυ-Τε-Μα -4 |

Εδώ βλέπουμε δέκα κύκλους μαθημάτων σε δύο εβδομάδες. 4 από αυτούς είναι για τη Γλώσσα, 4 για Φυσικές Επιστήμες, Τεχνολογία και Μαθηματικά, και δύο για άλλα μαθήματα όπως Ιστορία και Γεωγραφία. Κάθε κύκλος μαθήματος μοιράζεται σε 5 μέρες με τη μεσαία να είναι η σύγχρονη διδασκαλία.

Αυτός ο πίνακας χρειάζεται λίγο χρόνο, μελετήστε τον στο χαρτί, στη διαφάνεια που έχετε στον υπολογιστή σας ή σταματήστε για λίγο το βίντεο.

## Από την πλευρά της δασκάλας

Η εκπαιδευτική δουλειά της δασκάλας περιλαμβάνει τα εξής:

Να επιλέξει και να στείλει στις μαθήτριες το υλικό μελέτης, άσκησης και αξιολόγησης ενδεχομένως διαφοροποιώντας το υλικό ανάλογα με τις ανάγκες και τις δυνατότητες κάθε μαθητή.

Η διαφοροποίηση δεν είναι βέβαια απλό πράγμα και απαιτεί χρόνο. Όμως μπορεί εύκολα να σταθμίσει τη δυσκολία των ασκήσεων και να ζητήσει κάτι απλούστερο από ορισμένους μαθητές.

Εδώ θα χρειαζόταν ένα άλλο, εξειδικευμένο σεμινάριο για την προσαρμοστική διδασκαλία.

Είναι βέβαια απαραίτητο η δασκάλα Να παρεμβαίνει με διάφορους τρόπους: Να σχολιάζει, να ενθαρρύνει να διορθώνει και εξασφαλίζει ότι όλες έχουν κάνει ότι τους έχει αναθέσει. Έχει και κοινωνικό ρόλο: το φόρουμ είναι συγχρόνως και η αίθουσα και η αυλή. Δεν αποκλείεται να γίνονται σε αυτό και εξω-μαθησιακές συζητήσεις, εγώ θα τις ενθάρρυνα (διότι έτσι κι αλλιώς θα γίνονται, καλύτερα εδώ παρά στο φατσοτετράδιο)

Τέλος η δασκάλα έχει Να προετοιμάσει και να διευθύνει τη Σύγχρονη Διδασκαλία (‘τηλεσυνάντηση’). Η κύρια διαφορά που προκύπτει από την αντεστραμμένη τάξη είναι το γεγονός ότι έχει στη διάθεσή της πληροφορία από το φόρουμ: τί κάναν καλά, τί εύκολα και τί λάθος οι μαθητές. Επομένως μπορεί να εστιάσει τη διδασκαλία ανάλογα.

## Αναλυτικά

Ας το δούμε αναλυτικότερα. Οι χρονικοί προσδιορισμοί που χρησιμοποιούνται είναι σκόπιμα ασαφείς.

Η δασκάλα και το σχολείο μπορούν να τους προσδιορίσουν όσο συγκεκριμένα κρίνουν. Ενδεικτικά:

Πρωί – αντιστοιχεί στις ώρες λειτουργίας του σχολείου: Μέχρι τις 13.30

Μεσημέρι: 12.00 – 15.00

Απόγευμα – αντιστοιχεί στις ώρες που συνήθως οι μαθητές μελετούν: 15.00 – 19.00

Βράδυ: μετά τις 19.00

Στον πίνακα που είδαμε προηγουμένως έχουμε προσδιορίσει συγκεκριμένες ώρες.

Αυτό έχει πλεονεκτήματα και μειονεκτήματα και θα πρέπει να το ζυγίσουμε στην πράξη, πιθανότατα καταλήγοντας σε κάτι διαφορετικό ο καθένας μας.

**Παρασκευή μεσημέρι**

Ο δάσκαλος στέλνει/δημοσιεύει υλικό και οδηγίες μελέτης και ατομική άσκηση στους μαθητές. Ενδεχομένως διαφοροποιεί ασκήσεις ανάλογα με τις ανάγκες/δυνατότητες κάθε μαθητή.

**Παρασκευή απόγευμα, Δευτέρα πρωί**

Κάθε μαθητής μελετά ατομικά, ξεκινώντας με το τεστ αυτοαξιολόγησης (βλέπε ξεχωριστό κείμενο)

Κάθε μαθητής ανεβάζει στο φόρουμ το αποτέλεσμα της μελέτης του.

(Για το δημόσιο ή όχι χαρακτήρα των απαντήσεων στο φόρουμ, δες ξεχωριστό κείμενο)

Ο δάσκαλος παρεμβαίνει/σχολιάζει/ενθαρρύνει/διορθώνει και αναθέτει άλλη ατομική άσκηση.

**Τρίτη πρωί**

Η δασκάλα στέλνει/δημοσιεύει ομαδικές ασκήσεις στους μαθητές. Ενδεχομένως διαφοροποιεί τις ασκήσεις ανάλογα με τις ανάγκες και τις δυνατότητες των ομάδων.

Οι μαθητές συνεργάζονται σε μικρές ομάδες των τριών περίπου.

Κάθε ομάδα στέλνει το αποτέλεσμα της δραστηριότητάς της.

Ο δάσκαλος παρεμβαίνει/σχολιάζει/ενθαρρύνει/διορθώνει και εξασφαλίζει ότι όλοι έχουν κάνει τη δουλειά που τους έχει αναθέσει.

## (συνέχεια)

**Τετάρτη πρωί**

45’ Τάξη διαδικτύου: ο δάσκαλος αξιοποιεί τα ενδιαφέροντα και τις αδυναμίες των μαθητών που φάνηκαν από τα τεστ αυτοαξιολόγησης και τα αποτελέσματα της μελέτης τους ως αφορμή για διδασκαλία

**Πέμπτη πρωί**

* Οι μαθητές εργάζονται σε μικρές ομάδες των τριών περίπου.
* Κάθε ομάδα στέλνει το αποτέλεσμα της δραστηριότητάς της
  + Στο δάσκαλο
  + σε άλλη ομάδα (κυκλικά)

Η δασκάλα παρεμβαίνει/σχολιάζει/ενθαρρύνει/διορθώνει και εξασφαλίζει ότι όλοι έχουν κάνει τη δουλειά που τους έχει αναθέσει

* Κάθε ομάδα σχολιάζει τη δουλειά άλλης ομάδας απαντώντας σε ερωτήσεις (rubric) του δασκάλου, και του στέλνει το σχολιασμό της

**Πέμπτη απόγευμα**

Ο δάσκαλος στέλνει σε κάθε ομάδα

* σχόλια για την πρωτογενή δουλειά της
* σχόλια για την κριτική που έκανε στην άλλη ομάδα

Ο δάσκαλος στέλνει σε κάθε μαθητή υλικό για μελέτη και εργασία ατομική

**Παρασκευή πρωί**

Ατομική επανάληψη και άσκηση αυτοαξιολόγησης

Τεστ ατομικό

Διορθώσεις/σχόλια δασκάλας

## Δραστηριότητα Δ7-1 (15’): Σχολιάστε το ωρολόγιο πρόγραμμα

Τα ερχόμενα 15’ συζητείστε για το ωρολόγιο πρόγραμμα που παρουσιάστηκε

Διατυπώστε τις αντιρρήσεις, επιφυλάξεις, ερωτήσεις, προσθήκες σας:

Σκεφτήτε και τα εξής: Το ωρολόγιο αυτό πρόγραμμα

* Αξιοποιεί την ελευθερία της εξαποστάσεως;
* Είναι ρεαλιστικό; Τί προϋποθέτει η εφαρμογή του;
* Θα προτείνατε παραλλαγές;
* πρώτα γράφοντας προσωπικά, στη συνέχεια στην ομάδα, μετά στο φόρουμ και τέλος στην ολομέλεια.

Για τον προβληματισμό μας μπορεί να σας βοηθήσει η ίδια μεθοδολογία:

* + Ξεκινήστε θετικά (συμφωνώντας με την παρουσίαση και προσθέτοντας). Μη γράψετε «ναι, αλλά…», αρχίστε τη φράση σας λέγοντας «ναι, και…»
  + συνεχίστε κριτικά (με αντίρρηση ή επιφύλαξη -εδώ είμαστε στο «ναι, αλλά…) και
  + καταλήξτε εποικοδομητικά (επισημαίνοντας δυσκολίες στην αρχή και μετά κατηγοριοποιώντας τες σε αυτές που μπορούν να ξεπεραστούν και σε εμπόδια που είναι ‘αντικειμενικά’)