3ωρο πρόγραμμα ενδοσχολικής αυτομόρφωσης

για τη Μέρα του Εκπαιδευτικού, 3 του Σεπτέμβρη 2020

στα Δημοτικά Σχολεία στην Κύπρο

Φόρουμ συζητήσεων και Αντεστραμμένη τάξη

Από την ανάγκη στην ευκαιρία:

εποικοδομητική εξαποστάσεως σχολική εκπαίδευση

Αξιοποιώντας τις ΤΠΕ για σύγχρονη και ασύγχρονη εκπαίδευση στο Δημοτικό


Θανάσης Χατζηλάκος

Αλέξανδρος Κοφτερός – Φωτεινή Αγγελακοπούλου

Ανοικτό Πανεπιστήμιο Κύπρου

για το Παιδαγωγικό Ινστιτούτο Κύπρου

[Τ6 – Παιδαγωγικά ζητήματα](https://video.ouc.ac.cy/Panopto/Pages/Viewer.aspx?id=71a7808b-7ba0-4c7a-91a2-ac27008c5096)

[Βιντεοδιάλεξη](https://video.ouc.ac.cy/Panopto/Pages/Viewer.aspx?id=18405acf-3ea8-46e7-9f42-ac270145958a) 

## Τίτλος

«εποικοδομητική εξαποστάσεως σχολική εκπαίδευση»

Συνεχίζουμε το 3ωρο πρόγραμμα ενδοσχολικής αυτομόρφωσης

για τη Μέρα του Εκπαιδευτικού 2020 στα Δημοτικά Σχολεία στην Κύπρο.

Αν ξεκινήσατε στις 8, τώρα πρέπει να είναι 9.55

## Τοποθέτηση στο πρόγραμμα και το χρόνο

Μπαίνουμε στο έκτο από τα 9 τμήματα του προγράμματος

Εδώ θα συζητήσουμε ορισμένα παιδαγωγικά ζητήματα που συνδέονται με τη μεθοδολογία που παρουσιάσαμε.

Κεντρικές ιδέες στον κύκλο του εξαποστάσεως μαθήματος με αντεστραμμένη τάξη

## Η τάξη του σχολείου και η τάξη του διαδικτύου

Στα είκοσι χρόνια που διδάσκω εξαποστάσεως αισθανόμουν πάντα πιο κοντά στους φοιτητές μου απότι τα δεκαπέντε που δίδαξα στο κλασικό πανεπιστήμιο, ίσως επειδή τα τμήματα είναι πολύ μικρότερα. Η απόσταση στην εξαποστάσεως διδασκαλία δεν είναι τόσο μεταξύ δασκάλου και μαθητών όσο μεταξύ των μαθητών που χάνουν, η δεν αποκτούν ποτέ, τη μεταξύ τους σχέση. Το να μη συμβεί αυτό, αλλά να μπορέσουν να καλλιεργήσουν τις σχέσεις τους, πρέπει να είναι βασική μας φροντίδα όταν η τάξη του σχολείου μετατραπεί στην τάξη του διαδικτύου. Αυτός είναι ένας σημαντικός πρόσθετος παιδαγωγικός λόγος γιατί στον Κύκλο Μαθήματος τονίζουμε τις δραστηριότητες των μαθητών σε μικρές ομάδες.

## Ο μαθητής, μόνος, στο σπίτι

Πριν 10 χρόνια, τον Αύγουστο του 2010, 33 εργάτες παγιδεύτηκαν σε μια στοά 700 μέτρα κάτω από το έδαφος, 5 χιλιόμετρα μακριά από την είσοδο του ορυχείου του Κοπιαπό στη Χιλή. 70 μέρες μετά διασώθηκαν με μια παγκόσμια προσπάθεια κυβερνήσεων, εταιριών, μηχανικών, γιατρών, και της NASA. Όταν επιτεύχθηκε η επικοινωνία μαζί τους, 15 μέρες μετά το ατύχημα και 55 πριν βγουν, βασική οδηγία των γιατρών με σημειώματα που τους στέλναν από την ίδια τρύπα που τους στέλναν τροφή και νερό, ήταν να οργανώσουν το χώρο και το χρόνο τους: αλλού θα τρώτε, αλλού θα κοιμάστε, αλλού θα ασκήστε, αλλού θα συζητάτε, και για όλα αυτά θα έχετε πρόγραμμα.

Η μαθήτριά μας, που με μεγάλη προσπάθεια, δική της και δική μας στο νηπιαγωγείο και την πρώτη τάξη κατάφερε να προσαρμοστεί και, ελπίζουμε, να επωφεληθεί από τη συλλογική πειθαρχία του σχολείου, ξαφνικά αναγκάζεται να επιστρέψει, και συνεχίζει την εκπαίδευσή της εξαποστάσεως, μόνη, στο σπίτι, χάνοντας αυτή τη διαφοροποίηση των χώρων και την οργάνωση του χρόνου που οι γιατροί θεωρούν τόσο κρίσιμη για την ψυχική μας υγεία.

Θα χρειαστεί λοιπόν μεγάλη βοήθεια από μας για να καλλιεργήσει και να αποκτήσει τη νέα πειθαρχία που απαιτεί η εξαποστάσεως εκπαίδευση -κι όταν το πετύχει θα έχει αποκτήσει σημαντικές μεταγνωστικές δεξιότητες.

## Η (νέα) πειθαρχία της εξαποστάσεως

Η σωματική πειθαρχία της μάθησης, βοηθιέται στο σχολείο από την τάξη-αίθουσα. Στο σπίτι όμως τίποτε δεν με εμποδίζει να σηκώνομαι και να πηγαίνω στο ψυγείο κάθε τόσο. Η πνευματική πειθαρχία βοηθιέται από τη συλλογικότητα, όταν είμαι στην τάξη-ομάδα του σχολείου μαζί με τους άλλους. Στο σπίτι μου δεν έχω ιδέα αν κατάλαβα, αν άργησα, πόσο καλά πάω. Τέλος, το πολύτιμο αυτό εργαλείο μάθησης και επικοινωνίας, ο υπολογιστής και το διαδίκτυο, είναι στο σπίτι ο χειρότερος πειρασμός διακοπής της προσοχής και της συγκέντρωσής μου: να απαντήσω μια στιγμή στο φατσοτετράδιο (που δεν έπρεπε να έχω λογαριασμό αλλά οι γονείς μου μου άνοιξαν), να δω ένα λεπτό την τελευταία φωτογραφία των φίλων μου στο Instagram και το βίντεο από το γκολ της ομάδας μου στο YouTube. Τα πράγματα είναι αντικειμενικά και υποκειμενικά δύσκολα, αλλά χωρίς αυτή τη νέα πειθαρχία της εξαποστάσεως δεν θα πετύχουμε.

## Ο μαθησιακός χρόνος του μαθητή

Πόσες ώρες τη μέρα ασχολείται ο μαθητής με τη μάθησή του; Είκοσι τέσσερεις. Ο άνθρωπος, ιδίως στην ηλικία των μαθητών μας, μαθαίνει διαρκώς, συμπεριλαμβανομένων των ωρών του ύπνου, φαγητού και κάθε άλλου είδους δραστηριότητας.

Πόσες ώρες τη μέρα ασχολείται ο μαθητής μας με τη σχολική μάθησή του; Στη μεγάλη πλειοψηφία των περιπτώσεων πολύ λιγότερες ακόμη και από την υποχρεωτική παρουσία του στο σχολείο.

Ένα λοιπόν ζητούμενο, μια δική μας δουλειά, είναι να αυξήσουμε το χρόνο κατά τον οποίο ασχολείται ο μαθητής μας με τους σχολικούς εκπαιδευτικούς στόχους.

Αλλά δεν είναι μονάχα ο χρόνος, είναι και η ποιότητα της μάθησης. Τί έμαθα διαβάζοντας ένα βιβλίο επί μία ώρα; Τί έμαθα λύνοντας δέκα ασκήσεις αριθμητικής;

Προφανώς Διαφέρει πολύ από άνθρωπο σε άνθρωπο και για τον ίδιο άνθρωπο ανάλογα με το ενδιαφέρον, τη μέθοδο, την προσοχή -και για αυτό είναι δουλειά του δασκάλου να αυξήσει την ποιότητα της μάθησης -ως αποτέλεσμα βέβαια της ποιότητας της διδασκαλίας, αλλά το ζητούμενο είναι η ποιότητα της μάθησης. Ας θυμηθούμε τί μαθαίνει ένα παιδί τα πρώτα 4 χρόνια του, κι ας το συγκρίνουμε με το τί μαθαίνει τα 4 πρώτα χρόνια του σχολείου.

## Η ιδιαίτερη σημασία της συνεργασίας σε μικρές ομάδες

Η τεχνολογικά υποστηριζόμενη συνεργατική μάθηση (Computer Supported Collaborative Learning) προηγήθηκε του κορονοϊού κατά δεκαετίες και δεν συνδέεται μόνο με την εξαποστάσεως. Τα παιδαγωγικά πλεονεκτήματα της ομαδικής δουλειάς είναι γνωστά. Στην περίοδο όμως της υποχρεωτικής τηλεκπαίδευσης, γίνονται εξαιρετικά σημαντικά και πρέπει να τα εντάξουμε στις δραστηριότητες και σύγχρονες και ασύγχρονες.

Τα περιβάλλοντα επικοινωνίας και τηλεκπαίδευσης, και του Teams βέβαια, περιλαμβάνουν δυνατότητες μικρών τηλεσυναντήσεων από 3-4 μαθητές. Δική μας δουλειά είναι να οργανώσουμε τις ομάδες, τους ρόλους και το ζητούμενο αποτέλεσμα: για να δουλέψει εκπαιδευτικά το φόρουμ πρέπει η ομάδα να έχει να παράγει κάτι συγκεκριμένο το οποίο ολοκληρώνοντας να ανεβάσει στο φόρουμ.

## Το φόρουμ συζητήσεων

Στο φόρουμ ένα σύνολο ανθρώπων επικοινωνούν ανταλλάσσοντας γραπτά μηνύματα και επισυναπτόμενα αρχεία κάθε είδους οργανωμένα σε θέματα συζητήσεων. Τα σχολικά φόρουμ είναι κλειστά, δηλαδή οι συμμετέχοντες είναι καθορισμένοι, και ελεγχόμενα, δηλαδή υπάρχει συντονιστής (στο σχολείο ο δάσκαλος) που ελέγχει το περιεχόμενο και μπορεί να διαγράψει αυτό που κρίνει ακατάλληλο.

Σε σύγκριση με το ηλεκτρονικό ταχυδρομείο τα φόρουμ συζητήσεων:

* Είναι κι αυτά κατά βάση ασύγχρονη επικοινωνία, αν και η ταχύτητα ανταλλαγής μηνυμάτων μπορεί να τα πλησιάσει στο chat. Έτσι είναι δυνατόν ο δάσκαλος να ζητήσει την παρουσία όλης της τάξης, ή μιας ομάδας, και να έχει μαζί τους μια σύντομη, πρακτικά σύγχρονη, γραπτή τηλεσυνάντηση,
* Κάθε μήνυμα έχει αποστολέα-συγγραφέα αλλά οι αποδέκτες είναι δυνητικά όλοι οι συμμετέχοντες (εξ ού και το όνομα: forum σημαίνει αγορά)
* Κάθε συζήτηση (thread) έχει ένα θέμα όπως και κάθε μήνυμα ηλ-τα

Σε διαφοροποίηση με το ηλ-τα τα φόρουμ συζητήσεων

* Λειτουργούν και ως κοινό αποθετήριο μηνυμάτων και αρχείων
* Διευκολύνουν την οργάνωση των συζητήσεων σε θέματα, διότι τα μηνύματα ‘ανήκουν’ σε συζήτηση που προσδιορίζεται από το θέμα
* Απαιτούν ενεργητική συμμετοχή: το μήνυμα δεν «σου έρχεται» στον υπολογιστή σου, αλλά εσύ πηγαίνεις (στην αγορά) να το βρεις (ενδεχομένως σου έρχεται ειδοποίηση για νέο μήνυμα)
* Συχνά χρησιμοποιείται η ορολογία «ανεβάζω» κάτι στο φόρουμ αντί του «στέλνω».

## Τρόποι δουλειάς του μαθητή κ τρόποι παρέμβασης του δασκάλου

Κάθε μαθήτρια μαθαίνει εργαζόμενη πριν, κατά τη διάρκεια και μετά τη σύγχρονη διδασκαλία. Επίσης μαθαίνει εργαζόμενη μόνη, ως μέλος της μικρής ομάδας και στην τάξη του διαδικτύου. Έχουμε λοιπόν να αξιοποιήσουμε 3 Χ 3 = 9 εννέα διαφορετικούς τρόπους μελέτης, άσκησης και αξιολόγησης για τους μαθητές μας. Αντίστοιχα ο δάσκαλος παρεμβαίνει διδακτικά και στους εννέα αυτούς τρόπους κυρίως μέσα από το φόρουμ αλλά και με την 45-λεπτη σύγχρονη διδασκαλία για την οποία αξιοποιεί τις αδυναμίες και τα επιτεύγματα των μαθητών του όπως αυτά φάνηκαν από τη δουλειά τους στο φόρουμ.

Στο έκτο τμήμα έχουμε 15’ για δραστηριότητες. Σας συνιστούμε να επιλέξετε μία από τις δύο προτεινόμενες

## Δραστηριότητα Δ6-1 Συζήτηση για τα παιδαγωγικά ζητήματα

Σχολιάστε (αντίρρηση, επιφύλαξη, ερώτηση, προσθήκη) δύο από τα παιδαγωγικά ζητήματα που τέθηκαν: πρώτα γράφοντας προσωπικά, στη συνέχεια στην ομάδα, μετά στο φόρουμ και τέλος στην ολομέλεια.

Μπορεί να σας βοηθήσει η ίδια μεθοδολογία που ακολουθήσαμε στο τμήμα 4: Ξεκινήστε θετικά (συμφωνώντας με την παρουσίαση), συνεχίστε κριτικά (με αντίρρηση ή επιφύλαξη) και καταλήξτε εποικοδομητικά (επισημαίνοντας δυσκολίες που μπορούν να ξεπεραστούν και εμπόδια που είναι ‘αντικειμενικά’)

## Δραστηριότητα Δ6-2 Φόρουμ

Η δραστηριότητα αυτή είναι λίγο πιο εκτεταμένη και πολύπλοκη. Θα τη βρείτε εδώ καθώς και στο ξεχωριστό αρχείο «Δραστηριότητες για το φόρουμ».

1. Προετοιμασία:
   1. Θεωρούμε δεδομένο ότι κάθε δάσκαλος έχει τον προσωπικό του υπολογιστή συνδεδεμένο στο διαδίκτυο, χειρίζεται στοιχειωδώς το περιβάλλον Office 365, με φορτωμένο το περιβάλλον της επιμόρφωσης (power point και συνοδευτικά αρχεία) και τις διευθύνσεις ηλεκτρονικού ταχυδρομείου όλων των συναδέλφων του.
   2. Έχει στηθεί forum με τα ονόματα των εκπαιδευτικών του σχολείου.
   3. Έχουν στηθεί threads στο forum, με ονομασίες «Ομάδα 1», «Ομάδα 2», … αρκετά για τον αριθμό των δασκάλων διά τρία.
2. Οι δάσκαλοι κάθονται σε ομάδες 3-4 γύρω-γύρω ο καθένας με τον προσωπικό του υπολογιστή. Κάθε ομάδα αποφασίζει τον συντονιστή της. Υπάρχει ένα thread συζήτησης για κάθε ομάδα.
3. Η δραστηριότητα περιλαμβάνει [έναν μικρό κατάλογο προβλημάτων](file:///Users/thh/Desktop/thh-all%20files%201Drive%20Cyi/OneDrive%20-%20The%20Cyprus%20Institute/4.%20Συγγραφή/20%20Εξαποστάσεως%20αντεστραμμένη%20ΠΙ/Φόρουμ%20κ%20Τάξη%20-%20Προβλήματα%20κ%20λύσεις%20v2.docx). Κάθε ομάδα επιλέγει ένα (όχι αναγκαστικά όλες οι ομάδες το ίδιο). Ο συντονιστής αποφασίζει σε 1-2 λεπτά.

(Παράδειγμα καταλόγου προβλημάτων:

* Ένας μαθητής δεν ενεργοποιείται στο forum – τί θα κάνετε;
* Ένας μαθητής που δεν έχει δραστηριοποιηθεί μέχρι τώρα στο φόρουμ γράφει για πρώτη φορά μια απάντηση που είναι λάθος – τί θα κάνετε;
* Ένας μαθητής που δεν έχει δραστηριοποιηθεί στο φόρουμ γράφει για πρώτη φορά κάτι απρεπές και εκτός μαθήματος – τί θα κάνετε;
* Είναι φανερό πως τα γραφόμενα στο φόρουμ δεν είναι του μαθητή αλλά των γονιών ή αδελφών του – τί θα κάνετε;)

1. 3’ Ο κάθε εκπαιδευτικός γράφει 2-3 λύσεις-ιδέες-προτάσεις για το πρόβλημα.

Παραλλαγές: μπορεί να γράφει ο καθένας σε ξεχωριστό power point ή σε κοινό αρχείο όλοι. Μπορεί να γράφουν σε φόρουμ (η καλύτερη επιλογή). Στη συνέχεια ο καθένας στέλνει με ηλ-τα τις απαντήσεις του στους άλλους της ομάδας.

5. Συζήτηση 5’, με στόχο το γραπτό σχολιασμό των απαντήσεων που έχουν δοθεί.

(Π.χ. «Καλή λύση αν οι γονείς του μαθητή μπορούν να τον βοηθήσουν»

«Καλή λύση αλλά απαιτεί πολύ χρόνο από τον δάσκαλο»

«Δεν είναι αποτελεσματική αυτή η λύση»

«Οι απόψεις μας διχάστηκαν: κάποιοι θεωρούν καλή τη λύση και κάποιοι ανέφικτη»)

1. 3’ Παρουσιάζονται και απαντήσεις που έχει δώσει η συγγραφική ομάδα της δραστηριότητας.
2. Οι εκπαιδευτικοί σχολιάζουν και αυτές. Ο συντονιστής ετοιμάζει ένα power point με όλες τις λύσεις που δόθηκαν και το σχολιασμό τους. Στέλνει το αρχείο αυτό στα μέλη της ομάδας και αφού γίνουν παρατηρήσεις και σε όλο το σύλλογο.
3. Όλος ο σύλλογος σε ολομέλεια: κάθε ομάδα παρουσιάζει το πρόβλημα που επέλεξε να συζητήσει και τα συμπεράσματά της.

Παραλλαγές:

* Αν δεν υπάρχει δυνατότητα ή θέληση για ηλεκτρονική επικοινωνία, μπορεί να γραφούν οι απαντήσεις σε χαρτί και ο καθένας δίνει τη σελίδα στο διπλανό του που τη διαβάζει για 1’. Αυτό επαναλαμβάνεται ώστε όλοι να έχουν διαβάσει τις απαντήσεις των άλλων.
* Αφού έχουν σταλεί οι απαντήσεις του κάθε δασκάλου στα υπόλοιπα μέλη της ομάδας, ο κάθε εκπαιδευτικός διαβάζει στους άλλους τις απαντήσεις του.

Σχόλιο

Σκοπός της δραστηριότητας είναι η γνωριμία και ο προβληματισμός για την αξιοποίηση του φόρουμ ως μέσο διδασκαλίας που βρίσκεται ανάμεσα στη σύγχρονη online εκπαίδευση και την εντελώς ασύγχρονη με ηλεκτρονικό ταχυδρομείο, με την έννοια ότι στη μεν σύγχρονη η παρέμβαση του δασκάλου είναι άμεση, στο ηλ-τα είναι απομακρυσμένη ενώ στο forum (μπορεί να) είναι τακτική (2-3 φορές τη μέρα).

|  |  |  |  |
| --- | --- | --- | --- |
| Τί θα κάνετε όταν | | | |
|  | Στο φόρουμ | Στην τάξη του Διαδικτύου | Στην τάξη του σχολείου |
| Πρόβλημα 1 | Ένας μαθητής δεν ενεργοποιείται στο forum | Ένας μαθητής δεν ενεργοποιείται στην τάξη | |
| Πρόταση – Λύση |  |  |  |
| Πρόβλημα 2 | Ένας μαθητής που δεν έχει δραστηριοποιηθεί μέχρι τώρα στο φόρουμ γράφει για πρώτη φορά μια λάθος απάντηση | Ένας μαθητής που δεν έχει δραστηριοποιηθεί μέχρι τώρα στην τάξη σηκώνει το χέρι του και δίνει λάθος απάντηση | Ένας μαθητής που δεν έχει δραστηριοποιηθεί μέχρι τώρα στην τάξη ζητά το λόγο και δίνει λάθος απάντηση |
| Πρόταση – Λύση |  |  |  |
| Πρόβλημα 3 | Ένας μαθητής που δεν έχει δραστηριοποιηθεί στο φόρουμ γράφει για πρώτη φορά κάτι απρεπές και εκτός μαθήματος | Ένας μαθητής που δεν έχει δραστηριοποιηθεί μέχρι τώρα στην τάξη σηκώνει το χέρι του και λέει κάτι απρεπές και άσχετο | |
| Πρόταση – Λύση |  |  |  |
| Πρόβλημα 4 | Είναι φανερό πως τα γραφόμενα στο φόρουμ δεν είναι του μαθητή αλλά των γονιών ή αδελφών | Είναι φανερό πως παρουσιάζει για δικό του κάτι που έχουν κάνει οι γονείς ή τα αδέλφια | |
| Πρόταση – Λύση |  |  |  |
| Πρόβλημα 5 | Από τις απαντήσεις του φαίνεται πως δεν έχει αντιληφθεί το θέμα της συζήτησης | | |
| Πρόταση – Λύση |  |  |  |
| Πρόβλημα 6 | Συμμετέχει υπερβολικά και αποπροσανατολίζει την κουβέντα | Σηκώνει διαρκώς το χέρι αλλά λέει άσχετα πράγματα | Ζητά διαρκώς το λόγο αλλά λέει άσχετα πράγματα |
|  |  |  |
| Πρόταση – Λύση |  |  |  |

**Ας σκεφτούμε ομοιότητες και διαφορές**

Μερικές πρώτες σκέψεις:

Τα παιδαγωγικά προβλήματα είναι εν γένει όμοια.

Μια διαφορά στο φόρουμ είναι η δυνατότητα της πολυλογίας.

Οι παιδαγωγικές λύσεις πρέπει να λάβουν υπόψη ότι το φόρουμ είναι λόγος γραπτός και οποιαδήποτε παρατήρηση κάνουμε σε μαθητή παραμένει. Ακόμη ο γραπτός λόγος δυσκολεύει την επικοινωνία διότι δεν περιλαμβάνει τη γλώσσα του σώματος και τον τόνο της φωνής, επομένως χιούμορ, ένταση φωνής, και άλλες μικρότερες διαφοροποιήσεις είναι πολύ δύσκολες.

Επίσης το φόρουμ είναι ασύγχρονο: μεταξύ μιας καταχώρησης και της απάντησης υπάρχει και χρονική απόσταση αλλά και εν δυνάμει απόσταση διάθεσης μεταξύ των συμμετεχόντων. Επομένως μια άλλη διαφορά είναι ότι η παρέμβαση του δασκάλου δεν είναι άμεση.